TULD JERUUSALEMMAST
Shalom, kallid sõbrad!
Tore teiega ühineda!
Tänaseks teemaks on
kuningas Taaveti võidmine.
Tahan rääkida teile Taaveti elust,
nii palju kui jõuan,
sest pool tundi pole piisav sellest teemast rääkimiseks,
isegi kogu õhtu mitte ega terve nädalgi.
Taavet oli niivõrd huvitav isik.
Palvetame enne, kui süveneme Jumala Sõnasse.
Taevaisa, saada oma Püha Vaim,
tarkuse ja ilmutuse Vaim Pühjakirja kaudu,
mida täna uurime, et õppida Su südant tundma, Isa.
Ilmuta meile oma tahet!
Issand, palvetame Jeesuse nimes,
ava meie silmad tundma sind Pühakirja kaudu.
Kinnita ja õnnista meid, ja ilmuta meile oma tahet, Isa!
Messias Jeesuse nimel. Aamen.
Avame 2. Saamueli raamatust 3. peatüki.
2Sa 3:1 -
"Sõda Sauli soo ja Taaveti soo vahel kujunes pikaks;
aga Taavet läks üha vägevamaks,
Sauli sugu seevastu üha nõrgemaks."
Sõda kestis seega pikalt, mitte üksnes Sauli ja Taaveti vahel,
vaid ka nende suguvõsade vahel.
See meenutab meie elusid.
Siin räägitakse Sauli soost
ja Taaveti soost.
Saul on patuse liha võrdpilt.
Taaveti sugu kujutab vaimu.
Oleme uuesti sündinud.
Meist on saanud Jumala lapsed.
Sõda aga jätkub.
"Sõda kujunes pikaks."
Ka meie sees käib sõda.
Jumala Sõna õpetab, et peame võitlema vaimus.
Peame võitma liha teod vaimus.
Seepärast peame täituma usuga.
Usk tuleb kuulmisest ja kuulmine Jumala Sõnast.
Peame iga päev Jumala Sõnasse süvenema
ja ammendama sealt sõnu, mida Püha Vaim meile räägib.
Ka meie peame neid uurima ja neis elama.
Usk tuleb Jumala Sõna kuulmisest
ja ka tugevneb Jumala Sõna kuulmisega.
Ja ei piisa üksnes kuulmisest,
vaid peame ka mõistma iga päev palvetada.
Palve on vaimne. See on vestlus Jumalaga.
Peame palvetama ja Pühas Vaimus tugevnema.
Meil pole muud viisi tugevamaks saamiseks.
Palve on ainus võti.
Vaid sellega võidame oma lahingu.
Seejärel tuleb teha seda, mida Jumala Sõna meid käsib.
Usk ilma tegudeta on surnud, nagu ihu ilma vaimuta.
Kui Sõna käsib palvetada, siis palvetame.
Kui Sõna käsib anda, anname.
Kui Sõna keelab midagi, siis me ei tee seda.
Pühas Vaimus on meil jõud Jumala Sõna täitmiseks.
Meil on ka jõud keelduda sellest, mida ei tohi teha.
Käib sõda.
Kuidas täitutakse Püha Vaimuga?
See ei toimu vaid ühel korral,
vaid täitume Püha Vaimuga palvetades keeltes.
Siis märkame, et hakkame võitma.
Meie ellu siseneb eriline jõud.
Märkame, et äkitselt oleme tugevamad
oma võitluses pimeduse jõu vastu,
mille ees oleme olnud nõrgad;
nende liha tegude vastu, mis püüavad meid vallutada.
Käib sõda.
Ka Taavetil oli suur sõda.
Kas ta vastas Sauli tagakiusule sama mõõduga?
Ei, vaid Taavet ütles:
"Ma ei pane kätt Issanda võitu külge."
Tal oli võimalusi kuningas Sauli tapmiseks,
kuid ta ei teinud seda. Miks?
Sest ta mõistis,
et Jumal oli valinud Sauli Iisraeli kuningaks.
Ja kuigi Saul teda taga kiusas,
oli ta ka tema pereliige,
tema naise Miikali isa.
Ta mõistis seda sügavalt ja kartis Issandat.
Meie, kes end usklikeks nimetame, peaksime endalt küsima:
kas kardame Issandat?
See ei tähenda saatanlikku hirmu ja inimeste kartust,
vaid austust Jumala ja Tema Sõna vastu
ning elamist Tema Sõna järgi;
seda, et me ei tee midagi, mis kahjustaks meie suhet Temaga.
Selle suhte kahjustamine kahjustab meid ennastki.
On rumal endale kahju teha.
Taavet ei tapnud Sauli, kuigi tal oli selleks võimalusi.
Sauli sugu esindab patust liha
ja Taaveti sugu vaimu.
Iisraelis lauldakse: "Mitte võimuga, vaid vaimuga võidame,
vaimuga, kes on meie sees."
See on tõsi.
1. Saamueli 16:13 -
"Ja Saamuel võttis õlisarve ja võidis teda ta vendade keskel.
Ja Issanda Vaim tuli võimsasti Taaveti peale,
alates sellest päevast ja edaspidi.
Ja Saamuel tõusis ning läks Raamasse."
On huvitav,
et nimi Saamuel lähtub sõnast 'kuulma'.
Tähtsaim käsk algab sõnaga 'kuule'.
Ka prohveti nimi
rõhutab Taaveti võidmise tähtsust.
Ta võidis ka Sauli,
kuid Taavetit võidis Saamuel õlisarvest,
aga Sauli kannust.
Kann ja sarv on täiesti eri asjad.
Saul oli rahva valik kuninga kohale.
Taavet oli Jumala valik.
Kann ja sarv.
Lugesime, et Sauli sugu jäi üha nõrgemaks.
Täpselt nagu kann oleks auklik olnud, kust kõik ära valgus.
Sauli sugu ei suutnud hoida Püha Vaimu võidmist,
kuningavõimu, kuningriiki ja au.
"Läks üha nõrgemaks".
Kannu võis valada palju tahes,
aga see ei täitunud.
Selline oli Sauli elu.
Ta ei suutnud saadut hoida.
"Taavet läks üha vägevamaks."
Huvitav detail - esmalt mainitakse Taaveti sugu
ja seejärel, et Taavet läks üha vägevamaks.
Sauli soost aga räägitakse mitmuses,
see 'läks üha nõrgemaks".
Taaveti sugu hoidis ühte.
Sauli soos polnud üksmeelt.
"See läks üha nõrgemaks."
Sool ei olnud juhti. Saul oli surnud.
Jätkame. Taavet jäi Saamueli kõrvale.
Saamuel meenutab meile tähtsaimat palvet:
"Kuule, Iisrael! Issand, sinu Jumal, Issand on üks."
Usk tuleb kuulmisest ja kuulmine Jumala Sõnast.
Mida on vaja patuse liha võitmiseks
ja vaimus elamiseks?
Jumala Sõna ja Püha Vaimu kuulmist.
Kuule, Iisrael! Issand, meie Jumal Issand, on ainus.
Ainsus.
Kui kuuled oma perega Jumala Sõna,
on su peres ühtsus, teineteisemõistmine ja armastus.
Miski kinnitab ja seob seda kokku.
Saamuel võidis Taaveti.
"Ja Issanda Vaim tuli võimsasti Taaveti peale,
alates sellest päevast ja edaspidi."
Püha Vaim 'tuli', titslach, mis tähendab ka 'saavutas edu'.
Pühal Vaimul oli Taavetis hea olla.
Tal oli rahu.
Püha Vaim oli edukas ja kandis ka Taavetile kordamineku.
Mis on tõeline edu?
See on edenemine Jumala Sõnas, Pühas Vaimus
ning käskude ja usu täitmises Püha Vaimu abil.
Tõeliselt edukas on see, kes austab Jumalat;
see, kes on mõistnud palvet "Kuule, Iisrael!"
5. Moosese 28 -
"Kui sa tõesti kuulad Issanda, oma Jumala häält ...
... kõik need õnnistused saavad sulle osaks ja tabavad sind."
Asi ei lõpe sellega.
Jumal saadab prohvet Saamueli Taavetit võidma,
ja siis algas teine etapp.
2. Saamueli 2:4 -
"Siis tulid Juuda mehed
ja võidsid Taaveti seal kuningaks Juuda soole.
Kui Taavetile teatati,
et need olid Gileadi Jaabesi mehed, kes Sauli maha matsid ..."
Taavet oli ju Juuda hõimust, Petlemmast,
kus sündis ka Jeesus, nagu mäletate.
Petlemm polnud toona ei kristlaste ega moslemite linn,
vaid täiesti juutide linn.
Terve Iisrael oli siiski Rooma võimu all.
Aga ma ei süvene hetkel sellesse. See on ajalugu, tegelik ajalugu.
Kuid seal elasid siis juudid.
See oli Taaveti kodulinn,
ja sinna tuli inimesi, kes võidsid Taaveti kuningaks.
Nad kuulutasid ta kuningaks.
On tähtis, et ka su keskkond mõistab, et oled muutunud
ja tunnustab seda.
Taavet oli varem lambakarjane, kuid nüüd kuningas.
Olid varem nende seas, rääkisd ja käitusid nagu nemad,
kuid nüüd oled erinev kuna Jumal on sind muutnud.
Püha Vaimu ligiolu muudab sind,
kui lased Pühal Vaimul oma elus tegutseda
ja kui kuuled Jumala Sõna, sest usk tuleb kuulmisest.
Kuulad jätkuvalt ja su usk kasvab.
Palvetad, otsid Jumala palet ja hakkad elama usus.
Sa mitte ainult ei kuule, vaid ka teed, mida Jumal käsib.
Nii sa muutudki ja inimesed su ümber võiavad sind.
"Siis tulid Juuda mehed
ja võidsid Taaveti seal kuningaks Juuda soole."
Huvitav!
Kas meie elu on selline,
et oleme elavaks tunnistuseks Messias Jeesusest neile,
kellega varem elasime?
Lähme edasi.
Gileadi Jaabesi mehed
olid Sauli maha matnud.
Saul oli surnud.
Sõda siiski jätkus.
Sauli enam polnud, kuid sõda käis edasi.
Meiegi kogeme vahel kõike, mida saatan teeb,
kuid Jeesus on võitnud saatana.
Asi pole saatanas.
Saatan on muidugi vastane, kuid asi on meie endi lihas.
Jeesus on andnud meile oma Vaimu väe
ja oma nime meelevalla liha tegude võitmiseks.
See õnnestub lugedes Sõna, palvetades Vaimus
ning saades tugevamaks Jumala Sõna ja palve kaudu
ning tehes seda, mida Jumal käsib.
Sul on ka jõud keelduda sellest, mida Jumal keelab,
sest sa ei taha kahjustada oma suhet Jumalaga,
sest sel juhul teed kahju vaid iseendale.
Mitte ükski normaalne inimene ei taha endale kahju teha.
Kui tead näiteks oma töö juures,
et su palka alandatakse, kui midagi teed,
siis sa kindlasti ei tee seda.
Sest kannataksid selle pärast ise.
Nii ka Jumalaga.
Jumal ei taha sult midagi ära võtta,
aga ära ka sina võta Jumalalt midagi ära!
Jumal on andnud sulle pärandiosa.
Nii et Juuda mehed tulid
ja see viib meid kolmanda asjani.
Nad võidsid Taaveti.
2. Saamueli 5:3 -
"Ja kõik Iisraeli vanemad tulid kuninga juurde Hebronisse
ning kuningas Taavet tegi Hebronis Issanda ees nendega lepingu."
Nad ei tulnud Taaveti, vaid kuninga juurde.
Jumal on võidnud meid Püha Vaimuga
ja päästnud meid oma armus.
Ta on andnud meile usu, mis tuleb kuulmisest.
Kui jätkame elu õigsuses, pääste elu,
usu, lootuse ja armastuse elu,
mille Jumal meile andis, kui uuesti sündisime,
siis inimesed meie ümber tunnistavad,
et oleme muutunud.
Nad tunnistavad, kas tahes või tahtmata,
et me pole enam sellised nagu varem.
"Su elu on muutunud. Olid varem täiesti erinev."
Esmalt tuli inimesi naabrusest, kuid seejärel kogu Iisraelist.
"Ja kõik Iisraeli vanemad tulid kuninga juurde Hebronisse ..."
Mitte ainult Juuda mehed.
"Iisraeli vanemad" olid juhid. Nad tunnistasid Taaveti kuningaks.
Nad ei tulnud üksnes Juudast.
Juuda meenutab meile, et Taavet pidi kiitma Jumalat,
hoolimata kogu tagakiusust ja kannatusest,
hoolimata sõjast Sauli ja Taaveti suguvõsade vahel.
Taavet kiitis ikka Jumalat.
Meie tähelepanu läheb kergelt rünnakute ja kannatuste peale.
Tahame, et kõik meist väljaspool olev muutuks nüüd ja kohe.
Jumal töötab selle asemel meie sees.
Siin ei kirjutata, et nad tulid Taaveti juurde,
vaid et kõik Iisraeli vanemad,
kogu riigist
tulid kuninga juurde Hebronisse.
Muide,
kas Juuda mehed kiusasid Taavetit taga?
Ma ei usu,
aga nad olid vait, kuna kartsid kuningas Sauli.
Iisraeli vanemad kiusasid Taavetit taga, sest järgisid Sauli.
Äkitselt nad muutusid. Seda teeb Jumala Sõna.
Me ei järgi oma liha ega vasta kurjale kurjaga.
Me ei tee seda, mida meile on tehtud,
vaid elame Jumala armastuses ja Issanda kartuses,
tänades ehk palvetades, ülistades ja kummardades.
See on usk.
See on võit.
Usk on võit.
Kui elame nii, pole meie tagakiusajail alternatiivi.
Nemad, ka juhid, on sunnitud meid tunnustama.
Mõned kaebavad, kui palju neid koguduses taga kiusatakse.
"Ma ei tea, mida oma ilmutusega teha!"
Soovitan neil väsimatult õnnistada ja õigesti käituda.
See pole kerge,
aga käituge Jumala Sõna järgi.
Meie asi pole kohut mõista. Kohtunik on taevas.
Peame järgima Messias Jeesuse usku.
Küll Jumal hoolitseb kõige eest.
"Ja kõik Iisraeli vanemad tulid kuninga juurde Hebronisse
ning kuningas Taavet tegi Hebronis Issanda ees nendega lepingu."
Nimi Hebron koosneb kahest sõnast:
chaver ehk 'sõber' ja ron ehk 'rõõmusta'.
Roni, roni, bat Tsiyon, "Rõõmusta Siioni tütar!"
Taavet oli Jumala sõber.
Taavet rõõmustas keset tagakiusu ja raskusi.
Kuidas see võimalik on?
Lihal on kombeks muretseda.
Mure sööb kogu inimese jõu.
Rõõm tervendab.
Kuidas saame rõõmustada? Vastus on lihtne.
Keset rünnakuid ja kannatusi, kui sul on sisemiselt väga raske,
hakka ülistama Jumalat ja uurima Jumala Sõna!
Palveta, isegi kui sulle tundub, et sa ei suuda seda.
Räägi oma raskustest Jumalale!
Või tee midagi veel lihtsamat:
loe ülistuspalve ja hakka sellega koos ülistama!
Märkad, kuidas su mured rõõmuks muutuvad.
Püha Vaim tuleb sinna, kus ülistatakse.
Siis muutub ka atmosfäär.
Taavet ei jäänud siiski Hebronisse, vaid kolis Jeruusalemma.
Võib-olla räägin järgmine kord Jeruusalemmast,
"kahekordsest pärandiosast",
"ühtsest, terviklikust linnast",
kus "nähakse täiuslikku", ehk meie Issandat, Päästjat Jeesust.
"... ning kuningas Taavet tegi Hebronis
Issanda ees nendega lepingu;
siis nad võidsid Taaveti Iisraeli kuningaks."
Võitke liha teod meie Issanda Jeesuse nimes!
Siis võiavad teid Jumal, Juuda mehed ja Iisraeli vanemad.
Soovin teile edu!
Järgmise korrani Messias Jeesuse nimel!
Tõlge: Monika Jaaguri